OzLabs/hebrew-wiki-articles huggingface dataset:
האראלד השלישי, מלך דנמרק

האראלד השלישי "הרך" (בדנית: Harald III Hen; 1040 לערך – 17 באפריל 1080) היה מלך דנמרק מ-1074 או מ-1076 ועד מותו. הוא היה בנו הבלתי חוקי של סוון השני, מלך דנמרק והתחרה על כס המלכות עם כמה מאחיו. הוא היה שליט מתון שיזם כמה רפורמות. האראלד נשא לאישה את בת דודתו, מרגרטה, אך לא נולדו לו צאצאים ואחרי מותו ירש אותו אחיו, קנוט הרביעי, מלך דנמרק. ארבעה מאחיו למחצה היו מלכי דנמרק אחריו.

==חייו==
האראלד נולד בשנת 1040 לערך. אביו היה סוון השני, מלך דנמרק והאראלד לקח חלק בפשיטה של סוון לאנגליה ב-1069, לצד דודו, אסביורן, ואחיו קנוט.

לאחר מותו של אביו, נבחר האראלד להיות מלך כשהוא מתחרה על התפקיד עם אחיו, קנוט באספה של זילנד. הדיווחים מאותה שנה מתוארכים ל-1074 ול-1076. כדי להיבחר, נשא האראלד שבועה שבה הוא הכריז על רצונו לקיים את שלטון החוק הקיים. במהלך תקופת מלכותו, נתקל האראלד בהתנגדות של חלק מאחיו, כולל קנוט, שקיבל את תמיכתו של אולף השלישי, מלך נורווגיה. האפיפיור גרגוריוס השביעי, שתיווך ביניהם, יעץ לאולף לא לתמוך באחד הצדדים וכן יעץ להאראלד לחלוק את סמכויותיו עם אחיו.

האראלד היה תלוי בתמיכתם של בכירי האצילים של דנמרק לבחירתו כמלך והוא מיעט להתנגד להם. כתוצאה מכך, הוא לא ניהל מלחמות רציניות והשקיע את כוחותיו בשיפור כמה מתחומי אחריותו. הוא ייזכר בעיקר בשל השיפור והתקנון של מערכת המטבע הדנית. הוא הקים מטבעות בערים ריבה, ויבורג, לונד ושלזוויג. הוא מיסד את השימוש הציבורי ביערות המלכותיים. האראלד גם שאף לשנות את מערכת החוק הדנית. הוא סלד מהנוהג העתיק של משפט על ידי דו-קרב או משפט האל שבו אחזו הנאשמים בברזל מלובן והוא הנהיג מערכת משפט שהייתה מבוססת על זאת האנגלית. ככל הנראה הוא המשיך במדיניותו של אביו להסדיר עם האפיפיור את הקמתה של ארכיבישופות דנית, אך לא נחל הצלחה בכך.

האראלד השלישי מת ב-17 באפריל 1080 ונטמן בכנסיית דלבי שבסקונה. אחריו מלך אחיו, קנוט הרביעי.

==מורשתו==
ההיסטוריון הדני סקסו גרמטיקוס לעג להאראלד ותיאר אותו כמלך חלש וחסר השפעה שנכנע לרצון פשוטי העם, בעוד שאיילנות' מקנטרברי כינה אותה "המחוקק אהוב העם". הוא גם מתואר כאדם שנתן לאחרים לשלוט על מעשיו ושהיה בעל אופי מתון. זהו ככל הנראה ההסבר לכינויו "האראלד הרך" (בדנית: Harald Hen, פירוש המילה Hen בדנית הוא "אבן משחזת").
הרפורמות החוקתיות של האראלד לא התקבלו במלואן עד לתקופת מלכותו של ולדמר השני במאה ה-13. האותנטיות של רפורמת המטבעות שלו שנויה במחלוקת.

==אילן יוחסין==

==קישורים חיצוניים==

* [http://althistory.wikia.com/wiki/Harald_III_of_Denmark_(The_Kalmar_Union) Harald III of Denmark (The Kalmar Union) - Alternative History]

קטגוריה:מלכי דנמרק
קטגוריה:ילידי 1041
קטגוריה:נפטרים ב-1080
יום דבר כמו פיראט

מארק סאמרס וג'ון בור, ממציאי החג
יום "דבר כמו פיראט" או יום הדיבור הפיראטי (באנגלית: International Talk Like a Pirate Day או ITLAPD) הוא חג פארודי שנוצר בשנת 1995 על ידי ג'ון בור ומארק סאמרס מאולבני, אורגון, ארצות הברית שהכריזו על ה-19 בספטמבר בכל שנה כעל היום שבו כל אחד צפוי לדבר כמו שודד ים באמצעות סלנג וחיתוך דיבור פיראטי. כך למשל, אדם המציין יום זה יברך את חברו ב"אהוי, חבר!" במקום ב"שלום". ישנם אנשים המציינים חג זה במסיבות בהן הם שותים לשוכרה או מתלבשים כמו פיראטים.
מדינות מישיגן וקליפורניה אימצו יום זה באופן רשמי אך ברוב העולם זהו אינו חג רשמי. מנוע החיפוש של גוגל והרשת החברתית פייסבוק מאפשרות לבחור בשפה הפיראטית כשפת הממשק שלהן.

החג וציונו נובע מתפיסה רומנטית של תור הזהב של הפיראטיות. חלק מהסטריאוטיפים על פיראטים נוצרו רק מאוחר יותר בספרות ולמעשה לא אפיינו את רוב הפיראטים (שודדי הים).

יום הפיראט המקורי החל במדינה דוברת אנגלית, אבל הדיבור הפיראטי נפוץ כיום גם במדינות נוספות. לשפה האנגלית אפילו קיים מילון שמתרגם אותה לפיראטית. הדיבור הפיראטי מתבסס על אנגלית תיכונה משום שמוצאם של פיראטים רבים מאנגליה ומשום שתור הזהב הפיראטי התרחש במאה ה-17 וה-18, לאחר סוף ימי הביניים, בעת החדשה. 
הפופולריות של החג זינקה לאחר יציאתו לאקרנים של הסרט "שודדי הקריביים" וסרטים נוספים שהפכו את הפיראטים למוכרים בציבור הרחב.

חג זה הפך להיות גם חגם של חברי כנסיית מפלצת הספגטי המעופפת שמציגה קשר לפיראטים.
ארגוני צדקה אחדים הפכו את הרעיון למיזם בו הם מוכרים פריטים שונים הקשורים לחג ולפיראטים על מנת לגייס תרומות למלחמה בסרטן.

== היסטוריה == 

לדברי סאמרס, היום נוצר כתוצאה מפציעת ספורט במהלך משחק בינו לבין בור כאשר אחד מהם הגיב לפציעה ב"אררררג!" והרעיון נולד.

המשחק התרחש ב-6 ביוני 1995 אך נחגג ביום ההולדת של גרושתו של סאמרס על מנת שלא ייחגג באותו היום בו מציינים את הפלישה לנורמנדי ועל מנת שייזכר בקלות עבורו.

החג, שהיה בתחילתו בדיחה פנימית בין שני חברים קיבל חשיפה כאשר הם שלחו מכתב אודות החג המומצא שלהם לבעל טור ההומור דייב בארי ב-2002. בארי אהב את הרעיון והפיץ את החג.

== דוגמאות ==

*אהוי! (Ahoy) - שלום.
*איי! (Aye) - כן
*ניי! (Nay) - לא
*איי איי! - כן כן! (לדוגמה: "איי איי קפטן!" - "אני אעשה זאת מיד קפטן!")
*ארררר! - כן מתלהב
*ארררגגג- קריאת כאב 
*אווסט! (Avast) - עצור וחדל, מספיק, אין סיכוי, "אין מצב"
*מייטי (Matey) - אח, חבר.
*יאר (Yarr) - מילה כללית המשמשת כיום בסלנג הפיראטי לקישור או להבעה פיראטית כללית.

==קישורים חיצוניים==

* 
* [https://web.archive.org/web/20150923074914/http://postlikeapirate.com/ מילון אנגלי-פיראטי]
* [https://web.archive.org/web/20160304062624/http://news.walla.co.il/item/781956 פיראט זה הכי אחי, יארררר], באתר וואלה!
* [http://www.yarr.org.uk/ אתר דבר כמו פיראט הבריטי]
* [https://web.archive.org/web/20080921061503/http://blog.mixergy.com/talk-like-pirate/ ראיון עם יוזמי החג]
* [https://web.archive.org/web/20150412150459/http://www.hft.org.uk/pirateday אתר ההתרמה הרשמי הבריטי של חג דבר כמו פיראט]

קטגוריה:שודדי ים
קטגוריה:חגים ומועדים
קטגוריה:אירועים בחודש ספטמבר
1943 בספורט

== אופניים ==
* טור דה פראנס - לא נערך עקב מלחמת העולם השנייה
* ג'ירו ד'איטליה - לא נערך עקב מלחמת העולם השנייה
* וואלטה אספניה - לא נערך עקב מלחמת העולם השנייה

== אתלטיקה ==
===נשים===
פאני בלנקרס-קון () 
* 30 במאי, אמסטרדם, הולנד - קבעה בקפיצה לגובה שיא עולם חדש של 1.77 מטר.
* 19 בספטמבר, ליידן, הולנד - קבעה בקפיצה לרוחק שיא עולם חדש של 6.25 מטר

===גברים===
ארנה אנדרסון () 
* 17 באוגוסט, גטבורג, שוודיה - קבע בריצת 1500 מטר שיא עולם חדש של 3:45.0 דקות.

== טניס ==
===הטניסאיות שזכו בטורנירי הגראנד סלאם===
* אליפות אוסטרליה הפתוחה - לא נערכה עקב מלחמת העולם השנייה
* אליפות צרפת - סימון לפרג ()
* אליפות וימבלדון - לא נערכה עקב מלחמת העולם השנייה
* אליפות ארצות הברית הפתוחה - פולין בץ ()

===הטניסאים שזכו בטורנירי הגראנד סלאם===
* אליפות אוסטרליה הפתוחה - לא נערכה עקב מלחמת העולם השנייה 
* אליפות צרפת - איבון פטרה () 
* אליפות וימבלדון - לא נערכה נערכה מלחמת העולם השנייה
* אליפות ארצות הברית הפתוחה - ג'וזף האנט ()

===גביע דייוויס===
לא נערך עקב מלחמת העולם השנייה.

== כדורגל ==
===כדורגל לפי מדינות===

====אנגליה====
תחרויות לא התקיימו

====איטליה====
* טורינו זוכה בסקודטו.
* טורינו זוכה בגביע האיטלקי.

====ארגנטינה====
* בוקה ג'וניורס זוכה באליפות.
* גביע לאומי "קופה אסקובר" - הוראקן זוכה בגביע.
* גביע לאומי דה לה רפובליקה - סן לורנסו זוכה בגביע.

====ברזיל====
בשל גודלה של ברזיל, אליפויות נערכו על בסיס אזורי.
* אליפות סאו פאולו בכדורגל - סאו פאולו זוכה בתחרות
* אליפות ריו דה ז'ניירו בכדורגל - פלמנגו זוכה באליפות

====גרמניה====
* דרזדנר זוכה באליפות גרמניה.
* "פורסט וינה" זוכה בגביע הגרמני.

====ספרד====
* אתלטיק בילבאו זוכה באליפות ספרד
* אתלטיק בילבאו זוכה בגביע גנרליסימו.

===קבוצות שנוסדו===
נאנט ()

==כדורסל==
===תחרויות בינלאומיות===

====אליפות דרום אמריקה====
ארגנטינה () זכתה באליפות ואורוגוואי () זכתה במקום השני.

===כדורסל לפי מדינות===
* ליגת ה-NBL - שבויגן רד סקינס זוכה באליפות.
* ליגת העל האיטלקית בכדורסל - רייר ונציה זוכה באליפות.

==מרוץ מכוניות==
* מרוצי הגרנד פרי למכוניות - תחרות הופסקה עם פרוץ מלחמת העולם השנייה.

== פוטבול ==
===NFL===
* 13 בדצמבר - שיקגו ברס מנצחת את וושינגטון רדסקינס 26-42 באליפות ה-NFL במשחק שנערך בשיקגו.

== שחייה ==
===שיאי עולם===

====נשים====
גיזלה גראס () 
* 9 במאי, לייפציג, גרמניה הנאצית - קבעה במשחה ל-100 מטר חזה שיא עולם חדש של 1:19.8 דקות.

====גברים====
הארי הולידיי () 
* 18 במאי, דטרויט, מישיגן - קבע במשחה ל-200 מטר גב שיא עולם חדש של 2:22.9 דקות.

==קישורים חיצוניים==

*
ספורט
ריצ'רד ברוקס

ריצ'רד ברוקס (באנגלית: Richard Brooks; 8 במאי 1912 – 11 במרץ 1992) היה במאי קולנוע, תסריטאי, מפיק וסופר יהודי אמריקאי.

==קורות חיים==
ברוקס נולד בפילדלפיה בשם Reuben Sax כבן יחיד לזוג מהגרים יהודים מרוסיה.

הוא למד שנתיים עיתונאות באוניברסיטת טמפל אך נאלץ לנשור כעבור שנתיים כי לא יכלו לשלם את דמי הלימוד שלו בתקופת השפל הגדול. לאחר תקופה מסוימת בה נדד ברכבות במערב התיכון הוא חזר לפילדלפיה והתקבל לעבודה ככתב ספורט.
ב-1940 עבר ללוס אנג'לס וכתב תסריטים לבי מובי. שם נישא לשחקנית ג'ין קלי שעבדה באולפני יוניברסל. עובדה זו אפשרה לו לתרום לתסריטים של השחקנית מריה מונטז שנודעה כ"מלכת הטכניקולור". הוא כתב מספר רומנים. הרומן The Brick Foxhole העוסק בקנאות ובאנטישמיות עובד לסרט בשם Crossfire (אש צולבת) ב-1947.

ב-1943 התגייס לחיל הנחתים ושירת שם שנתיים. לאחר מלחמת העולם השנייה כתב תסריטים להפקות פרטיות. ב-1945 כתב את הרומן The Brick Foxhole עליו נכתב התסריט לסרט אש צולבת (1947). ב-1946 השתתף בכתיבת תסריט לסרט "הרוצחים" בכיכובו של ברט לנקסטר, המבוסס על סיפור קצר של ארנסט המינגוויי.

ברוקס עבד כתסריטאי-במאי בחברת האחים וורנר, פוקס המאה העשרים ומטרו גולדווין מאייר עד 1960. לאחר מכן עבד בהפקות פרטיות.
הסרט הראשון שלו היה "משבר" (Crisis) בכיכובו של קרי גרנט בו שימש כתסריטאי ובמאי (1950). תוך מספר שנים התפרסם כבמאי - תסריטאי מהבולטים מהוליווד.

מספר סרטים אותם ביים/כתב תסריט:
*הפעם האחרונה שראיתי את פריז (1954) - בימוי והשתתפות בתסריט.
*זרע הפורענות (באנגלית: Blackboard Jungle) (1955) - תסריט ובימוי. על יחסי מורים ותלמידים. בסרט הושמע השיר המפורסם רוק מסביב לשעון.
*דבר של ערך (1957) - תסריט ובימויו, על מרד מאו מאו בקניה.
*האחים קרמזוב (1958) - בימוי והשתתפות בתסריט. עיבוד לספרו של פיודור דוסטויבסקי.
*חתולה על גג פח לוהט (1958) - תסריט ובימוי. עיבוד למחזה של טנסי ויליאמס.
*אלמר גנטרי (1960) - תסריט ובימוי. קיבל פרס אוסקר לתסריט המעובד הטוב ביותר.
*ציפור הנעורים המתוקה (1962) - תסריט ובימוי. עיבוד למחזה של טנסי וויליאמס.
*לורד ג'ים (1965) - תסריט, הפקה ובימוי. לפי ספרו של ג'וזף קונרד. בסרט השתתפה גם דליה לביא.
*בדם קר (1967) - תסריט ובימוי. מבוסס על ספרו של טרומן קפוטה.
*הסוף המאושר (1969) - תסריט ובימוי
*מחפשת את מר גודבר (1977) - תסריט ובימוי.

==משפחה==
ברוקס היה נשוי שלוש פעמים:
*לשחקנית Jean Brooks בשנים 1941–1944
*ל-Harriette Levin שלא היה לה קשר לתעשיית הסרטים, בשנים 1946–1957
*לשחקנית ג'ין סימונס בשנים 1960–1980. הקשר נוצר במהלך הסרטת הסרט אלמר גנטרי. להם בת משותפת בשם קייט.

==קישורים חיצוניים==

* 
* 

קטגוריה:במאי קולנוע אמריקאים
קטגוריה:תסריטאי קולנוע אמריקאים
קטגוריה:סופרים אמריקאים
קטגוריה:מפיקים אמריקאים
קטגוריה:אישים הקבורים בבית הקברות הילסייד ממוריאל פארק
קטגוריה:אמריקאים שנולדו ב-1912
קטגוריה:אמריקאים שנפטרו ב-1992
קטגוריה:זוכי פרס גילדת הכותבים של אמריקה: מפעל חיים: פרס לורל להישג תסריטאי
1944 בספורט

== אולימפיאדה ==
===אולימפיאדת הקיץ 1944===
האולימפיאדה נועדה להיערך בלונדון, בריטניה, אך בוטלה עקב פרוץ מלחמת העולם השנייה. היא הייתה אמורה להיות האולימפיאדה ה-13. 

למרות המלחמה ערך הוועד האולימפי הבינלאומי ב-1944 אירועים שונים כדי לציין מלאת חמישים שנים לייסודו. אלו נערכו במטה הוועד בלוזאן שבשווייץ מה-17 ועד 19 ביוני באותה שנה.

===אולימפיאדת החורף 1944===
האולימפיאדה נועדה להיערך בקורטינה ד'אמפצו, איטליה, אך בוטלה עקב פרוץ מלחמת העולם השנייה. היא הייתה אמורה להיות האולימפיאדה השישית.

== אופניים ==
* טור דה פראנס - לא נערך עקב מלחמת העולם השנייה
* ג'ירו ד'איטליה - לא נערך עקב מלחמת העולם השנייה
* וואלטה אספניה - לא נערך עקב מלחמת העולם השנייה

== אתלטיקה ==
===נשים===
אנה לרסון () 
* 28 באוגוסט, סטוקהולם, שוודיה - קבעה בריצת 800 מטר שיא עולם חדש של 2:15.9 דקות.
ייבדוקיה וסיליאבה () 
* 17 באוגוסט, מוסקבה, ברית המועצות - קבעה בריצת 1500 מטר שיא עולם חדש של 4:38.0 דקות.

===גברים===
גונדר האג () 
* 7 ביולי, גטבורג, שוודיה - קבע בריצת 1500 מטר שיא עולם חדש של 3:43.0 דקות.
ויליו היינו () 
* 25 באוגוסט, הלסינקי, פינלנד - קבע בריצת 10000 מטר שיא עולם חדש של 29:35.4 דקות.

== טניס ==
===הטניסאיות שזכו בטורנירי הגראנד סלאם===
* אליפות אוסטרליה הפתוחה - לא נערכה עקב מלחמת העולם השנייה
* אליפות צרפת - ריימונד ובר ()
* אליפות וימבלדון - לא נערכה עקב מלחמת העולם השנייה
* אליפות ארצות הברית הפתוחה - פולין בץ ()

===הטניסאים שזכו בטורנירי הגראנד סלאם===
* אליפות אוסטרליה הפתוחה - לא נערכה עקב מלחמת העולם השנייה 
* אליפות צרפת - איבון פטרה () 
* אליפות וימבלדון - לא נערכה נערכה מלחמת העולם השנייה
* אליפות ארצות הברית הפתוחה - פרנק פרקר ()

===גביע דייוויס===
לא נערך עקב מלחמת העולם השנייה.

== כדורגל ==
===כדורגל לפי מדינות===

====אנגליה====
תחרויות לא התקיימו

====איטליה====
תחרויות לא התקיימו

====ארגנטינה====
* בוקה ג'וניורס זוכה באליפות.
* גביע לאומי "ד"ר קארלוס איברגורן" - בוקה ג'וניורס זוכה בגביע.
* גביע לאומי "קופה אסקובר" - אסטודיאנטס לה פלאטה זוכה בגביע.
* קופה דה קומפטנסיה בריטניקה - הוראקן זוכה בגביע.
* גביע לאומי דה לה רפובליקה - סן מרטין דה טוקומאן זוכה בגביע.

====ברזיל====
בשל גודלה של ברזיל, אליפויות נערכו על בסיס אזורי.
* אליפות סאו פאולו בכדורגל - פלמיירס זוכה בתחרות
* אליפות ריו דה ז'ניירו בכדורגל - פלמנגו זוכה באליפות

====גרמניה====
* דרזדנר זוכה באליפות גרמניה.
* הגביע הגרמני - התחרות לא התקיימה.

====ספרד====
* ולנסיה זוכה באליפות ספרד
* אתלטיק בילבאו זוכה בגביע גנרליסימו.

===קבוצות שנוסדו===
* ליל ()

== כדורסל ==
* ליגת ה-NBL - פורט ויין פיסטונס זוכה באליפות.
* ליגת העל האיטלקית בכדורסל - לא התקיימו תחרויות.

===קבוצות שנוסדו===
* ז'לגיריס קובנה ()

== מרוץ מכוניות ==
* מרוצי הגרנד פרי למכוניות - תחרות הופסקה עם פרוץ מלחמת העולם השנייה.

== פוטבול ==
===NFL===
* 13 בדצמבר - גרין ביי פאקרס מנצחת את ניו יורק ג'איינטס 7-30 באליפות ה-NFL במשחק שנערך בניו יורק.

== שחייה ==
===שיאי עולם===

====גברים====
אלן פורד () 
* 13 באפריל, ניו הייבן, קונטיקט - קבע במשחה ל-100 מטר חופשי שיא עולם חדש של 55.9 שניות.
ביל סמית' () 
* 12 בפברואר, קולומבוס, אוהיו - קבע במשחה ל-200 מטר חופשי שיא עולם חדש של 2:06.2 דקות.
אדולף קיפר () 
* 4 במרץ, אנאפוליס, מרילנד - קבע במשחה ל-200 מטר גב שיא עולם חדש של 2:19.3 דקות.

==קישורים חיצוניים==

*
ספורט
Surtur Rising

Surtur Rising (מאנגלית: עלייתו של סורטור) הוא האלבום השמיני של להקת הדת' מטאל המלודי השוודית אמון אמארת'. האלבום יצא לאור במרץ 2011, והגיע למקום 34 במצעד הבילבורד 200 האמריקאי.

==רשימת שירים==
כל השירים נכתבו והולחנו על ידי אמון אמארת', למעט שירי הבונוס.

==מבצעים==
אמון אמארת
* יוהאן הג - שירה
* אולאבי מיקונן - גיטרה
* יוהאן סדרברג - גיטרה
* טד לונדסטרם - גיטרה בס
* פרדריק אנדרסון - תופים

==קישורים חיצוניים==

==הערות שוליים==

קטגוריה:אלבומי אמון אמארת'
היינריך רורר

היינריך רורר (בגרמנית: Heinrich Rohrer; 6 ביוני 1933 - 16 במאי 2013) היה פיזיקאי שווייצרי שזכה בפרס נובל לפיזיקה לשנת 1986 יחד עם גרד ביניג וארנסט רוסקה, בעבור חלקו בפיתוח מיקרוסקופ מנהור סורק.

==קורות חיים==

רורר נולד בקנטון סנט גאלן שבשווייץ, הוא יצא לאוויר העולם כחצי שעה לאחר לידת אחותו התאומה. את רוב שנות ילדותו העביר באזור כפרי שקט עד שהוריו עברו לציריך בשנת 1949. בשנת 1951, החל את לימודיו במכון הטכנולוגי של ציריך ובין מוריו נמנו וולפגנג פאולי ופול שרר.

לימודיו נקטעו עקב הצטרפותו לצבא השווייצרי. בשנת 1961 נישא לרוז-מארי אגר. את ירח הדבש שלהם חגגו בארצות הברית, ובמהלכו רורר השתתף במחקר שנערך יחד עם מדענים מאוניברסיטת ראטגרס בניו ג'רזי.

בשנת 1963 הצטרף לצוות המחקר של חברת IBM בשווייץ. בשנת 1974, שנת השבתון שלו בחקר תהודה מגנטית גרעינית באוניברסיטת קליפורניה בסנטה ברברה.

עד לשנת 1982 עבד על פיתוח המיקרוסקופ מנהור סורק. מונה לעמית IBM בשנת 1986, וניהל את מחלקת המחקר לפיזיקה בין השנים 1986 עד 1988.

===מותו===

רורר נפטר מסיבות טבעיות ב-16 במאי 2013 בביתו בוולראו שבשווייץ. במותו היה בן 79, השאיר אחריו אישה ושתי בנות.

==קישורים חיצוניים==

* 
* 

קטגוריה:פיזיקאים שווייצרים
קטגוריה:זוכי פרס נובל שווייצרים
קטגוריה:שווייצרים חברי האקדמיה הלאומית למדעים של ארצות הברית
קטגוריה:עובדי IBM
קטגוריה:עמיתי IBM
קטגוריה:תאומים
קטגוריה:זוכי מדליית אליוט קרסון
קטגוריה:זוכי פרס נובל לפיזיקה
קטגוריה:שווייצרים שנולדו ב-1933
קטגוריה:נפטרים ב-2013
קטגוריה:חברי האקדמיה אירופיאה
1945 בספורט

== אופניים ==
* טור דה פראנס - לא נערך עקב מלחמת העולם השנייה
* ג'ירו ד'איטליה - לא נערך עקב מלחמת העולם השנייה
* וואלטה אספניה - לא נערך עקב מלחמת העולם השנייה

== אתלטיקה ==
אנה לרסון ()
* קבעה 2 שיאי עולם חדשים, בריצת 800 מטר והעמידה אותו על תוצאה של 2:13.8 דקות (30 באוגוסט).

== טניס ==
===הטניסאיות שזכו בטורנירי הגראנד סלאם===
* אליפות אוסטרליה הפתוחה - לא נערכה עקב מלחמת העולם השנייה
* אליפות צרפת - לולט פאיו ()
* אליפות וימבלדון - לא נערכה עקב מלחמת העולם השנייה
* אליפות ארצות הברית הפתוחה - שרה פלפרי ()

===הטניסאים שזכו בטורנירי הגראנד סלאם===
* אליפות אוסטרליה הפתוחה - לא נערכה עקב מלחמת העולם השנייה
* אליפות צרפת - איבון פטרה ()
* אליפות וימבלדון - לא נערכה נערכה מלחמת העולם השנייה
* אליפות ארצות הברית הפתוחה - פרנק פרקר ()

===גביע דייוויס===
לא נערך עקב מלחמת העולם השנייה.

== כדורגל ==
===קופה אמריקה===
* נבחרת ארגנטינה () ניצחה את נבחרת ברזיל () בגמר קופה אמריקה.

===גביע אלדאו===
* ריבר פלייט () מנצחת את פניארול () בתוצאה 3–5 בסיכום המפגש הכפול וזוכה בגביע.

===כדורגל לפי מדינות===
====איטליה====
תחרויות לא התקיימו

====אנגליה====
תחרויות לא התקיימו

====ארגנטינה====
* ריבר פלייט זוכה באליפות.
* קופה דה קומפטנסיה בריטניקה - ראסינג קלוב זוכה בגביע.
* גביע דה לה רפובליקה - אסטודיאנטס לה פלאטה זוכה בגביע.

====ברזיל====
בשל גודלה של ברזיל, אליפויות נערכו על בסיס אזורי.
* אליפות סאו פאולו בכדורגל - סאו פאולו זוכה בתחרות
* אליפות ריו דה ז'ניירו בכדורגל - ואסקו דה גאמה זוכה באליפות

====גרמניה====
תחרויות לא התקיימו

====ספרד====
* ברצלונה זוכה באליפות ספרד
* אתלטיק בילבאו זוכה בגביע גנרליסימו.

===קבוצות שנוסדו===
* פרטיזן ()
* וולפסבורג ()

==כדורסל==
===תחרויות בינלאומיות===
====אליפות דרום אמריקה====
ארגנטינה () זכתה באליפות וברזיל () זכתה במקום השני.

===כדורסל לפי מדינות===
* ליגת ה-NBL - פורט ויין פיסטונס זוכה באליפות.
* ליגת העל האיטלקית בכדורסל - לא התקיימו תחרויות.

===קבוצות שנוסדו===
* הכוכב האדום בלגרד ()/()
* פרטיזן ()/()
* מועדון הכדורסל זאדאר ()/()
* אוקק בלגרד ()/()
* ק.ק ספליט ()/()
* פלקנסטרו וארזה ()

==מרוץ מכוניות==
* מרוצי הגרנד פרי למכוניות - תחרות הופסקה עם פרוץ מלחמת העולם השנייה.

== פוטבול ==
===NFL===
קליבלנד ראמס מנצחת את וושינגטון רדסקינס 14-15 באליפות ה-NFL במשחק שנערך בקליבלנד.

==קישורים חיצוניים==

*
ספורט
מטריית ויטני

תמונה של מטריית וויטני
במתמטיקה, מטריית ויטני (לפעמים נקראת המטרייה של ויטני, על שם המתמטיקאי הסלר ויטני, או מטריית קיילי, על שם המתמטיקאי ארתור קיילי) הוא משטח במרחב התלת-ממדי, הנוצר מאיחוד כל הישרים הפוגשים פרבולה נתונה ומאונכים לקו ישר נתון המקביל לציר הפרבולה. מטריית וויטני היא משטח המצטלב עם עצמו, ולו נקודת הצטלבות היוצרת צורת "פלוס".<ref></ref>

==נוסחאות==
במערכת צירים קרטזית, התיאור הפרמטרי של מטריית ויטני הוא : <math>
x(u,v) = uv 
</math>;
<math>
y(u,v) = u 
</math>;
<math>
z(u,v) = v^2
</math> כאשר v,u הם מספרים ממשים. כפונקציה סתומה הנוסחה היא:
: .<math>x^2=y^2z</math><ref></ref>

==מאפיינים==
יצירת מטריית וויטני על ידי קו ישר
מטריית ויטני היא משטח ישרים וגם קונואיד ימני. למטריית ויטני יישומים בתורת המיתרים ובתורת הסינגולריות. למטריית ויטני יש נקודת צביטה סינגולרית, שנקרא ה"ידית" של מטריית ויטני.

==קישורים חיצוניים==

* 

== הערות שוליים ==

קטגוריה:טופולוגיה
קטגוריה:יריעות טופולוגיות
קטגוריה:גאומטריה אלגברית
ירח דבש מכושף

ירח דבש מכושף הוא סרט קומדיה משנת 1986 בכיכובם של גילדה רדנר, דום דה-לואיז, ג'ונתן פרייס וג'ין ויילדר, ששימש גם כבמאי ותסריטאי.

==עלילה==
לארי אבוט (ג'ין ויילדר) וויקי פרלי (גילדה רדנר) הם שני מגישים בתוכנית "תיאטרון המסתורין של מנהטן", שמחליטים להינשא. מרגע הצעת הנישואים, לארי מתחיל לעשות טעויות בשידור, מה שעלול להביא לפיטורים של שניהם. דודו של לארי, דוקטור פול אבוט (פול ל. סמית'), מחליט שכדי לרפא את לארי יש "להפחיד אותו למוות".

לארי בוחר את האחוזה שבה גדל כמקום בו תתקיים החתונה. ויקי פוגשת את משפחתו של לארי: הדוד פרנסיס, הדודה קייט (דום דה-לואיז), בני הדודים צ'ארלס, נורה וסוזן, ובנוסף גם את סילביה, חברתו לשעבר של לארי, ואת בעלה הקוסם של סוזן, "מונטגו הגדול".

פול מתחיל לטפל בלארי כמתוכנן, אבל הם מגלים משהו אפל יותר באחוזה, שהופך את המסיבה לגרסה מציאותית של התוכנית של לארי וויקי.

==שחקנים==
* ג'ין ויילדר - לארי אבוט
* גילדה רדנר - ויקי אבוט
* דום דה-לואיז - קייט אבוט
* ג'ונתן פרייס - צ'ארלס אבוט
* פול ל. סמית' - דוקטור פול אבוט
* בראיין פרינגל - פיסטר
* פיטר ווהן - פרנסיס אבוט
* ג'ים קרטר - מונטגו הגדול
* רוג'ר אשטון-גריפיתס - פרנסיס ג'וניור
* אן ויי - רייצ'ל
* סאלי אוסבורן - גברת אבוט
*

==קישורים חיצוניים==

קטגוריה:סרטי קומדיה אמריקאיים
צביקה חיימוביץ'

צביקה חיימוביץ (נולד ב-7 במאי 1966) הוא קצין צה"ל במילואים בדרגת תת-אלוף. בתפקידו האחרון שירת כמפקד מערך ההגנה האווירית בחיל האוויר.

== ביוגרפיה ==
חיימוביץ' בוגר תואר ראשון בלימודי מזרח התיכון מטעם האוניברסיטה העברית בירושלים, בוגר לימודי דיפלומה באסטרטגיה מטעם ה-Air War College בארצות הברית ובעל תואר שני מטעם המכללה לביטחון לאומי ואוניברסיטת חיפה.

== קריירה צבאית ==
חיימוביץ' התגייס לצה"ל ב-1985 וביצע מגוון תפקידים בחיל האוויר. בין היתר, שימש כמפקד גדוד 946, מפקד מגמת פיקוד בבית הספר להגנה אווירית, ראש ענף תורה והדרכה במפקדת הגנה אווירית, מפקד אגד נ"מ צפון ומפקד כנף 167. באוגוסט 2015 מונה למפקד מערך ההגנה האווירית ושירת בתפקיד עד ספטמבר 2018. בתקופתו, כמפקד המערך, הוכפפו היחידות המבצעיות תחת פיקודו הישיר, פורקו הכנפות, הוקם גדוד קלע דוד וגדוד נוסף של כיפת ברזל. בפעילות מבצעית של החיל נערך יירוט ראשון על ידי טיל החץ 2 שהפיל טיל S-200 סורי וכן הופלו מטוס קרב סורי וכלי-טיס בלתי-מאוישים.

השתחרר מהצבא אחרי 33 שנות שירות, ב-ספטמבר 2018.

== קריירה לאחר השחרור מהצבא ==
בנובמבר 2021, מונה לסמנכ"ל פיתוח עסקי חו"ל בחברת KERNELiOS. הפעילות: הכשרת לוחמי סייבר.

== חיים אישיים ==
חיימוביץ מתגורר בצור יגאל, נשוי לסיגל ואב לשניים.

הוא חבר הוועד המייעץ בתנועת הביטחוניסטים.

==קישורים חיצוניים==

* 
* 

== הערות שוליים ==

קטגוריה:מפקדי מערך ההגנה האווירית
קטגוריה:תתי-אלופים בחיל האוויר
קטגוריה:בוגרי האוניברסיטה העברית בירושלים
קטגוריה:חברי הביטחוניסטים
קטגוריה:ישראלים שנולדו ב-1966
קונואיד

דוגמה לקונואיד ישר. המשטח הצהוב הוא המישור המכוון, והקו הכחול הוא ציר הקונואיד. במקרה זה, נוסף גורם מכוון נוסף, והוא המעגל האדום, שכל הקווים היוצרים של הקונואיד עוברים גם דרכו.
בגאומטריה, קונואיד הוא משטח ישרים שישריו, הקווים היוצרים, ממלאים שני תנאים:
* כל הישרים מקבילים למישור מסוים, המישור המכוון.
* כל הישרים נחתכים בקו קבוע משותף, הציר
קונואיד נקרא קונואיד ישר אם צירו מאונך למישור המכוון. פועל יוצא מכך הוא, שהציר מאונך גם לכל הקווים היוצרים. כל קונואיד הוא משטח קטלן, ואפשר ליצג אותו על ידי הפרמטרים:
*<math>\mathbf x(u,v)= \mathbf c(u) + v\mathbf r(u)\ ,</math> 
כאשר c מיצג את פונקציית הישר והווקטורים r(u) הם מקבילים לישר.
==דוגמאות==
* קונואיד ישר מעגלי בעל משוואה פרמטרית של:
:<math> \mathbf x(u,v)=(\cos u,\sin u,0) + v (0,-\sin u,z_0) \ ,\ 0\le u <2\pi, v\in \R</math>
* קונואיד פרבולוידי בעל משוואה פרמטרית של:
:<math> \mathbf x(u,v)=\left(1,u,-u^2\right)+ v\left(-1,0,u^2\right)</math>
:::: <math>=\left(1-v,u,-(1-v)u^2\right)\ , u,v \in \R \ ,</math>
* פרבולואיד היפרבולי
* מטריית וויטני
* משטח בורגי
* הקונואיד של פלוקר

<gallery widths="200" heights="200" class="float-right" >
Hyp-parabol-conoid.png| היפרבולואיד פרבולובי 
Pluecker-conoid.png| הקונואיד של פלוקר
Whitney-umbrella.png|מטריית וויטני
Conoid-parabolic.png| קונואיד פרבולי

</gallery>

==קישורים חיצוניים==

קטגוריה:טופולוגיה
קטגוריה:יריעות טופולוגיות
קטגוריה:גאומטריה אלגברית
דומברוביץ

דומברוביץ (באוקראינית: Дубровиця, דוברוביציה; בפולנית: Dąbrowica, דומברוביצַה) היא עיירה במחוז רובנו שבמערב אוקראינה, השוכנת על גדת נהר הורין, בה התקיימה עד השואה קהילה יהודית גדולה.

דומברוביץ נזכרת לראשונה במאה ה-12. בשנת 1805 נכללה העיירה במחוז ווהלין שבאימפריה הרוסית, ולאחר מלחמת העולם הראשונה נכללה בשטחי פולין. אתר היסטורי בעיירה הוא הכנסייה הקתולית שבה, שנבנתה בשנת 1740.

==יהודי דומברוביץ==
התיעוד הראשון לישיבת יהודים בדומברוביץ הוא משנת 1500, ובתחילה היו יהודי המקום כפופים לקהילת פינסק. בזמן פרעות ת"ח ות"ט הצליחו יהודי העיירה להימלט ממנה, ובכך להציל את עצמם. במהלך המאה ה-19 גדל מספר יהודי העיירה, והגיע לכ-3,000, רוב תושביה, ובתקופה זו פעלו בעיירה חסידויות שונות, ובעיקר חסידות קרלין. בעיר פעל גם רבי נחום יהושע פיצ'ניק משושלת ברזנה. בסוף המאה ה-19 עזבו את העיירה רבים מיהודיה, חלקם לסארני הסמוכה, וחלקם לארצות הברית.

במהלך מלחמת העולם הראשונה אירעו בעיירה מספר מקרי שוד ורצח של יהודים, ובינואר 1919 פרעו ביהודי העיירה כנופיותיו של סימון פטליורה. במהלך המלחמה הפולנית-סובייטית, ביולי 1920, נערכו פרעות ביהודי העיירה בידי חיילים פולנים. לאחר המלחמות, השתקמה הקהילה בעיירה בסיוע הג'וינט ויוצאי העיירה בארצות הברית, ובין מלחמות העולם התגברה בעיירה הפעילות הציונית, לצד פעילות של אגודת ישראל ושל הבונד. כמו כן, פעלו בעיירה בתי ספר עבריים מרשת תרבות ומרשת יבנה, תנועות נוער יהודיות, וכן ישיבה קטנה.

===בשואה===
עם פרוץ מבצע ברברוסה, ונסיגת הסובייטים מהאזור, החלו צעירים יהודים להימלט מהעיירה מזרחה. ב-6 ביולי 1941 נכבשה העיירה בידי הגרמנים, ויום למחרת ערכו אוקראינים מקומיים פוגרום ביהודי העיירה. עד מהרה, הוטלו על יהודי העיירה גזירות שונות, ובהן חובת עבודות כפייה מגיל 14, וחובת ענידת סרט זרוע עם מגן דוד. כמו כן, מונה בעיירה יודנרט.

במרץ 1942 הוקם בעיירה גטו, אליו הובאו גם יהודים מכפרי הסביבה, ואשר מספר יושביו הגיע ל-4,327 איש. ביום 26 באוגוסט 1942 רוכזו יהודי הגטו בכיכר השוק בעיירה, ומשם הוצעדו בידי שוטרים גרמנים ואוקראינים לתחנת הרכבת המקומית. לאחר שבתחנה נשמעו יריות, כ-1,500 מהיהודים החלו להימלט מהמקום. במהלך המנוסה כ-200 יהודים נורו למוות, וכ-800 נתפסו, והובלו לויסוצק, שם נספו. כ-500 יהודים הצליחו להגיע ליערות. יתר יהודי העיירה נלקחו לסארני, ובה נרצחו בבורות ירי במחנה פולסקה.

מבין יהודי העיירה שנמלטו ליערות, רבים השתלבו בקבוצות פרטיזנים. עם שחרור העיירה בידי הצבא האדום ב-10 בינואר 1944, שבו אליה כ-50 יהודים, אך אלו עזבוה במהרה.

==קישורים חיצוניים==

* 
* 
* [https://web.archive.org/web/20151210220431/http://moreshet.pl/he/node/398 דומברוביץ] ב[https://web.archive.org/web/20151026025431/http://moreshet.pl/ אתר מרכז מורשת יהדות פולין]
* 
* 
* 
* 

קטגוריה:גטאות באוקראינה
קטגוריה:מחוז רובנו: עיירות יהודיות
קטגוריה:קהילות יהודיות שהושמדו בשואה
בעיות לנדאו

בעיות לנדאו הן ארבע בעיות פתוחות העוסקות במספרים ראשוניים אותן הציג המתמטיקאי הגרמני-יהודי אדמונד לנדאו בקונגרס הבינלאומי של המתמטיקאים בשנת 1912 בקיימברידג'. 

הבעיות, אותן תיאר כ"בלתי ניתנות לפתרון במצב הידע הנוכחי", נותרו בלתי פתורות עד היום (2019).

==הבעיות==
# השערת גולדבך: האם כל מספר זוגי גדול מ-2 ניתן להציג כסכום של שני מספרים ראשוניים?
# השערת המספרים הראשוניים התאומים: האם ישנם אינסוף זוגות של ראשוניים תאומים?
# השערת לז'נדר: האם בין כל שני מספרים ריבועיים ישנו לפחות מספר ראשוני אחד? השערה זו שקולה להשערה שבין כל שני מספרים ריבועיים עוקבים ישנו לפחות מספר ראשוני אחד.
# בעיית אוילר: האם יש אינסוף מספרים ראשוניים מהצורה <math>n^2 + 1</math>? איוונייץ הוכיח (1972), בעזרת שיטת הנפה, שיש אינסוף מספרים מהצורה האמורה שיש להם לכל היותר שני גורמים ראשוניים.

==ראו גם==
* 23 הבעיות של הילברט
* בעיות המילניום של מכון קליי
*מספר ראשוני

==קישורים חיצוניים==
* 

קטגוריה:בעיות פתוחות בתורת המספרים
קטגוריה:מספרים ראשוניים
אורידיקה (בת אנטיפטרוס)

אורידיקה (ביוונית: Ευρυδικη, Evridiki; נולדה ב-335-340 לפנה"ס לערך וחיה עד לאחר 287 לפנה"ס) הייתה בתו של אנטיפטרוס, מצביא מוקדוני, ואשתו השלישית של תלמי הראשון. המועד המדויק בו נישאה לא ידוע, אבל היא נישאה לתלמי לאחר שאביה מונה לעוצר ביוון בשנת 320/321 לפנה"ס, כנראה בשנה 319/320 לפנה"ס.

לאורידיקה היו חמישה ילדים, שלושה בנים ושתי בנות. בניה היו: תלמי קראונוס, שהיה מלך מוקדון, מלאגרוס, שירש את אחיו כמלך מוקדון, ובן שלישי ששמו לא ידוע, שהומת על ידי תלמי השני, שהיה בנה של ברניקי אשתו הרביעית של תלמי הראשון. שתי בנותיה היו: פתולמאיס, אשתו החמישית של דמטריוס פוליורקטס, מלך מוקדון בין השנים 294-288 לפנה"ס, וליסנדרה, שנישאה לאגאתוקלס בנו של ליסימכוס, אחד ממצביאיו של אלכסנדר הגדול. ארסינואי השנייה, בתה של ברניקי ואחותה החורגת של ליסנדרה, נישאה לליסימכוס.

לתלמי הראשון היו מספר פילגשים ושתי נשים לפני שנשא את אורידיקה. הוא עזב את אורידיקה לטובת קרובת משפחתה ברניקי, אצילה מוקדונית שהגיעה למצרים בשנת 318 לפנה"ס עם שלושת ילדיה, כדי לשמש בת לוויה של אורידיקה. תלמי התאהב בברניקי, זנח את אורידיקה, ובשנת 316/317 לפנה"ס נשא את ברניקי. לא ידוע אם הוא התגרש מאורידיקה. תלמי העדיף את ילדיו מברניקי, ובשנת 287 לפנה"ס עזבה אורידיקה את מצרים למילטוס, שם התקבלה על ידי דמטריוס פוליורקטס, שהיה אויבו של תלמי הראשון. לאחר שעזבה את מצרים השיאה את בתה לדמטריוס.

אורידיקה הייתה אחותו של קסנדרוס, שירש את אביו כעוצר מוקדון ואחר כך המליך עצמו כמלך מוקדון.

מועד מותה אינו ידוע.

==קישורים חיצוניים==
*[http://www.tyndalehouse.com/Egypt/ptolemies/eurydice_fr.htm Eurydice] באתר Ptolemic Dynasty

==הערות שוליים==

קטגוריה:בית תלמי
קטגוריה:מוקדונים
קטגוריה:נשים במאה ה-3 לפנה"ס
קטגוריה:נשים במאה ה-4 לפנה"ס
דומברוביצה

דומברוביצֶה (בפולנית: Dąbrowice) הוא כפר במחוז קוטנו שבפרובינציית לודז' בפולין, כ-22 ק"מ צפונית מערבית לקוטנו, בו התקיימה עד השואה קהילה יהודית.

לדומברוביצה הוענקו במאה ה-15 זכויות עיר, ובמהלך המאה ה-16 התפתח היישוב, אך לאחר מכן ירד מעמדו, ובשנת 1870 ניטלו ממנו זכויות העיר.

==יהודי דומברוביצה==
יהודים החלו להתיישב בדומברוביצה במאה ה-18, ובשל מספרם המועט יחסית, השתייכו יהודי המקום לקהילת לנצ'יצה הסמוכה. בין מלחמות העולם נמנו בכפר כ-500 יהודים, קרוב לרבע מסך תושביו.

ביוני 1940 גירשו הגרמנים את יהודי הכפר לקוטנו, ומהגטו שהוקם בה שולחו בהמשך להשמדה.

==קישורים חיצוניים==

* [https://web.archive.org/web/20180513201600/http://moreshet.pl/he/node/399 דומברוביצה] ב[https://web.archive.org/web/20151026025431/https://web.archive.org/web/20180513201600/http://moreshet.pl/ אתר מרכז מורשת יהדות פולין]
==הערות שוליים==

קטגוריה:לודז' (פרובינציה): יישובים
קטגוריה:קהילות יהודיות בפולין
קטגוריה:שואת יהודי פולין: קהילות
יוזפוב

יוּזֶפוּב (פולנית: Józefów; יידיש: יוזעפאף) היא עיר השוכנת ליד ורשה, בפרובינציית מזוביה שבמזרח פולין.

העיר נמצאת במפגש הנהרות ויסלה וסוידר (אחד מיובלי הויסלה).

== קישורים חיצוניים ==
 
* 

קטגוריה:מזוביה: ערים
דומצ'ב

דומצ'ב (בבלארוסית: Дамачава, דמצ'בה; ברוסית: Домачево, דמצ'בה; בפולנית: Domaczewo, דומצ'בו) היא עיירה במחוז ברסט שבמערב בלארוס, על גדת נהר בוג, בה התקיימה עד השואה קהילה יהודית גדולה.

בימי האימפריה הרוסית הייתה דומצ'ב עיירה קטנה בפלך גרודנו, בבעלות הגרף ויטגשטיין. בסוף המאה ה-18 החלו יהודים להתיישב בעיירה, ועד מהרה היו לרוב המוחלט בה.

==יהודי דומצ'ב==
מסוף המאה ה-19 פעלו בדומצ'ב מספר בתי כנסת ובתי מדרש, ונכדו של מייסד חסידות קוברין, הרב אהרון לוי רבינוביץ, הקים בעיירה חצר חסידית.

במהלך מלחמת העולם הראשונה פונו מהעיירה תושביה, ובתיהם נשרפו. לאחר המלחמה, השתקמה הקהילה היהודית בעיירה, ואנשיה התפרנסו מענף הקיט. בין מלחמות העולם פעלו בעיירה מוסדות תרבות ודת יהודיים, וכן תנועות נוער יהודיות. המפלגה הציונית הבולטת בעיירה הייתה הציונים הכלליים. בתקופה זו נמנו בעיירה 1,337 יהודים, מתוך 1,504 תושבים.

===בשואה===
הגרמנים נכנסו לדומצ'ב ביום הראשון למבצע ברברוסה, ב-22 ביוני 1941, ולמחרת רצחו 7 מיהודיה. כעבור ימים אחדים, אסרו הגרמנים 29 מנכבדי ורבני הקהילה, ורצחו אותם באכזריות על גדת נהר בוג. מעת לעת הגיעו לעיירה אנשי ס"ס, ונטלו מהיהודים בה דברי ערך ותשלומי כופר. באוגוסט 1941 מונה בעיירה יודנרט, ויהודי העיירה מגיל 14 ומעלה צוו לעבוד בעבודות כפייה בסלילת כבישים. כמו כן, צוו יהודי העיירה לענוד סרט זרוע, אשר הוחלף בהמשך בשני טלאים צהובים.

ב-1 בנובמבר 1941 הוקם בעיירה גטו סגור, אשר חולק לשני חלקים, בו רוכזו יהודיה. מעת לעת נרצחו יהודים בגטו, ורכוש יהודים בו הוחרם. במקרה אחד הוצא להורג יהודי שהואשם בקומוניזם יחד עם 9 בני משפחתו.

ב-20 בספטמבר 1942, ערב יום כיפור, כיתרו שוטרים גרמנים ואוקראינים את הגטו בעיירה, וריכזו את יושביו בכיכר השוק בעיירה, שם נרצחו כולם בבורות שהוכנו מראש. כ-250 יהודים הסתתרו מהאקציה, אך רובם נתפסו, ונרצחו. 10 יהודים בעלי מקצוע שהושארו בעיירה, נמלטו ממנה באוגוסט 1943, והצטרפו לקבוצת פרטיזנים. מיהודי העיירה שרדו את השואה 10 אנשים.

==קישורים חיצוניים==

* [https://web.archive.org/web/20180513201600/http://moreshet.pl/he/node/400 דומצ'ב] ב[https://web.archive.org/web/20151026025431/https://web.archive.org/web/20180513201600/http://moreshet.pl/ אתר מרכז מורשת יהדות פולין]
* 
* 
* 

קטגוריה:גטאות בבלארוס
קטגוריה:מחוז ברסט: עיירות יהודיות
קטגוריה:בורות ירי בשואה
ליאשטל

ליאשטל (בגרמנית: Liestal) היא עיר הבירה של הקנטון בזל-לנדשאפט, שווייץ. 17 קילומטרים דרומית מבזל. ליאשטל היא עיר תעשייתית. השפה הרשמית בעיר היא גרמנית, אך השפה המדוברת ביותר בעיר היא הגרסה המקומית של הגרמנית-שווייצרית האלמאנית.

==היסטוריה==
השם "ליאשטל" הוזכר לראשונה במסמכים משנת 1189. האזור היה מיושב כבר מתקופת רומא העתיקה. בשנת 1476, תושבי ליאשטל לקחו חלק במלחמות הבורגונדיות נגד שארל הראשון, דוכס בורגונדיה. בשנת 1501, ראש העיר נשבע אמונים לקונפדרציה השווייצרית, מה שגרם לסכסוך חוזר ונשנה עם העיר השכנה ריינפלדן שהייתה שייכת לבית הבסבורג.

במאה ה-17, ליאשטל מרדה נגד בזל כחלק ממרד החקלאים ונכבשה על ידי כוחות בזל. לאחר ההשתלטות על ליאשטל, נלקחו שלושת מנהיגי המרד לבזל ושם נערפו ראשיהם.

בשנת 1789, בתחילת המהפכה הצרפתית, העיר היללה בהתלהבות את הקריאה הצרפתית לחופש ושוויון. בשנת 1797, תושבי העיר חגגו את ניצחונו של נפוליאון כאשר עבר דרך העיר.

מהפכת יולי 1830 גרמה למהפך גם בליאשטל, כאשר הוקמה ממשלה זמנית והעיר נבחרה לבירת הקנטון החדש ב-17 במרץ 1832.

==גאוגרפיה==
גובה העיר מעל לפני הים הוא 327 מטרים. שטחה הכולל של העיר נכון לשנת 2009 הוא 18.19 קמ"ר, אשר מתוכם 2.99 קמ"ר שטחים חקלאיים ו-10.68 קמ"ר הם יערות.

העיר היא בירת הקנטון בזל-לנדשאפט ושוכנת בין הנהרות ארגולז ואוריסבך ובין בזל והרי היורה. ליאשטל היא עיר בצורת מאוורר, המורכבת מרחוב ראשי רחב ושני רחובות צדדיים. במאה ה-18, פרברים קטנים התפתחו סביב שערי העיר העליונים.

==דמוגרפיה ואוכלוסין==
נכון ליוני 2015, אוכלוסיית ליאשטל מונה 14,042 תושבים וצפיפות האוכלוסייה היא 770 נפש לקמ"ר. נכון לשנת 2008, 23.8% מהתושבים הם אזרחים זרים. 83.2% מהתושבים מדברים גרמנית, 5.1% מדברים איטלקית, 2.1% מדברים סרבו-קרואטית ו-9.6% מדברים שפות אחרות.

נכון לשנת 2008, האוכלוסייה מתפצלת ל-49.3% גברים ו-50.7% נשים. האחוזים מורכבים מ-10,104 האזרחים השווייצרים בעיר אשר היוו באותו זמן 74.6% מאוכלוסיית העיר (10,104) ומ-3,447 התושבים הלא-שווייצרים (25.4%). מהאוכלוסייה בעיר, 3,257 (25.2%) נולדו בליאשטל. 2,648 (20.5%) נולדו באותו הקנטון, כאשר 3,406 (26.3%) נולדו במקום אחר בשווייץ ו-3,129 (24.2%) נולדו מחוץ לשווייץ.

נכון לשנת 2000, היו בעיר 5,450 משקי בית, וממוצע של 2.2 בני אדם למשק בית. היו 1,935 משקי בית שהכילו אדם אחד ו-322 משקי בית שהכילו חמישה בני אדם או יותר.

===אוכלוסייה===
{| class="wikitable"
|-
! 1900 !! 1950 !! 1980 !! 1990 !! 2000 !! 2010 !! 2012 !! 2015
|-
| 5,403 || 8,449 || 12,158 || 12,853 || 12,930 || 13,600 || 13,807 || 14,042
|}

==דת==
על פי מפקד האוכלוסין של שנת 2000, 3,641 (28.2%) הם נוצרים קתולים, כאשר 5,626 (43.5%) משתייכים לכנסייה המתוקנת השווייצרית ו-261 (2.02%) הם נוצרים אורתודוקסיים, 383 (2.96%) משתייכים לכנסייה נוצרית אחרת. היו שמונה אינדיבידואלים יהודים אשר היוו 0.06% מהאוכלוסייה. 699 (5.41%) הם מוסלמים. 1,644 אחרים (12.71%) הם אתאיסטים, אגנוסטיקנים ו-452 נוספים (3.50%) שלא ענו על השאלה.
*נוצרים - 76.68%
*מוסלמים - 5.41%
*יהודים - 0.06%
*ללא השתייכות דתית - 12.71%

==תושבים נודעים==
* קרל שפיטלר (1845-1924), סופר זוכה פרס נובל לספרות
* בוהוסלב מרטינו (1890-1959), מלחין צ'כי שנפטר בליאשטל
* פיליפ דגן (נולד ב-1983), כדורגלן

==ערים תאומות==
* 
* 
* 

==קישורים חיצוניים==

* 
* 

== הערות שוליים ==

קטגוריה:שווייץ: ערים
קטגוריה:בזל-לנדשאפט
קטגוריה:הקנטונים של שווייץ: ערי בירה
בית דובינר

בית דובינר (מוכר גם כבית המשושים) הוא בניין מגורים הבנוי במעלה רחוב צל הגבעה, על הר הבנים ברמת גן ותוכנן על ידי צבי הקר, אלפרד נוימן ואלדר שרון. מול הבניין נמצא בניין נוסף של צבי הקר, בית הספירלה.
== היסטוריה ==
בית דובינר נבנה עבור התעשיין סם דובינר ואשתו בטי בשנים 1961-1963. למבנה שטח של 2200 מ"ר וצורה ייחודית של משושה הבנוי בעצמו מרשת משושים. 330 המ"ר של קומה אופיינית מחולקים בין שתיים או שלוש דירות שגם הן בצורת משושים. חזונו של הקר היה בניין שיתאים לאקלים הים תיכוני בזכות חצר פנימית, מרפסות רבות וגישה לדירות ללא חלל מדרגות, וכן שילוב של הבניה הערבית הפרטית המקומית יחד עם מבנה קהילתי.

הבניין דורג על ידי כלכליסט כאחד מעשרים המבנים היפים בארץ. אבא אלחנני קובע בספרו "המאבק לעצמאות של האדריכלות הישראלית במאה ה-20" כי זהו אחד הבניינים המוצלחים ביותר של השלישייה הקר-נוימן-שרון.

בבניין התגורר האדריכל צבי הקר. בעבר התגורר בו עורך מעריב לשעבר אריה דיסנצ'יק.

== ראו גם ==
* בית הספירלה

== קישורים חיצוניים ==

* [http://arsitectura.com/2009/02/05/%D7%91%D7%A6%D7%9C-%D7%94%D7%92%D7%91%D7%A2%D7%94/ בצל הגבעה, ערסיטקטורה]
* [http://www.zvihecker.com/projects/dubiner_apartment_house-70-1.html Dubiner Apartment House ] באתרו של צבי הקר
* 

==הערות שוליים==

קטגוריה:רמת גן: בתי מגורים
קטגוריה:מבנים ואתרים שתכנן צבי הקר
קטגוריה:מבנים ואתרים שתכנן אלפרד נוימן
קטגוריה:משושים
מיצואומי קאמיו

מיצואומי קאמיו (ביפנית: 神尾 光臣; 27 בפברואר 1856 - 6 בפברואר 1927) היה גנרל יפני, שפיקד על הדיוויזיה ה-18 של צבא יפן, במהלך המצור על צ'ינגדאו במלחמת העולם הראשונה.

==ביוגרפיה==
קאמיו נולד במחוז שיננו (כיום נאגנו) שבאימפריה היפנית. הוא היה בנו השני של הסמוראי היזדורו קאמיו משבט סווה. הוא הצטרף לצבא הקיסרי, וסיים את לימודיו באקדמיה הצבאית הקיסרית בשנת 1874. הוא שרת כסרג'נט בחיל הרגלים הקיסרי במהלך מלחמת בושין. הוא נודע כמפקד מתון וזהיר, ועד 1882 כבר החזיק בדרגת לוטננט. בין השנים 1885–1886 שרת כנספח צבאי בסין. בשנת 1891 הועלה לדרגת מייג'ור. הוא לחם בהצטיינות במלחמת סין–יפן הראשונה, ובסופה כבר החזיק בדרגת לוטננט-קולונל. בשנת 1897 הועלה לדרגת קולונל, ופיקד על הרגימנט ה-3 של המשמר הקיסרי (近衛師団).

בשנת 1899 מונה כמפקד הדיוויזיה ה-1, שנה לאחר מכן הועבר לדיוויזיה ה-10. בשנת 1902 הועלה לדרגת מייג'ור-גנרל. עם פרוץ מלחמת רוסיה–יפן פיקד על מספר בריגדות, אם כי בעורף, ולא בחזית, כך שאנשיו לא לקחו חלק במלחמה. הוא שימש גם כמפקד חיל המצב היפני בסין. בשנת 1908 הועלה לדרגת לוטננט-גנרל, ובשנת 1912 קיבל את הפיקוד על הדיוויזיה ה-18. בקיץ 1914 במסגרת מלחמת העולם הראשונה, הטילה יפן מצור על המושבה הגרמנית בצ'ינגדאו. קאמיו נשלח עם חייליו לנחות בלונגקואו, כדי לאגף את שאדונג. קאמיו הזהיר הורה לבצע הפצצה מסיבית של האזור, ובזבז תחמושת רבה כדי לאפשר לחייליו לעבור בבטחה. צעד שזכה לתשבחות מאוחר יותר.

בשנת 1916 הועלה לדרגת גנרל, הוא פרש מהצבא בשנת 1925, ונפטר בטוקיו בשנת 1927.

==לקריאה נוספת==
<div class="mw-content-ltr">
* Seagrave, Sterling (1993). Dragon Lady: The Life and Legend of the Last Empress of China. Vintage Press.
* Tucker, Spencer (1998). The Great War 1914–1917. Indiana University Press.
</div>

==קישורים חיצוניים==

* [http://www.firstworldwar.com/bio/kamio.htm First World War]
* [http://www.greatwardifferent.com/Great_War/Tsing_Tao/Tsing_Tao_Text_01.htm Battle of Tsingtao]
* [http://www.gwpda.org/naval/tsingtao.htm Tsingtao Campaign by Colin Denis]

קטגוריה:גנרלים יפנים
קטגוריה:אנשי צבא במלחמת העולם הראשונה
קטגוריה:יפנים שנולדו ב-1856
קטגוריה:יפנים שנפטרו ב-1928
הפרדוקס הישראלי

הפרדוקס הישראלי הוא כינוי לתצפית אפידמיולוגית שלפיה שיעור הלוקים במחלת לב כלילית מקרב היהודים הישראלים גבוה, בכפיפה אחת עם תזונה ענייה בשומן רווי באוכלוסייה זו. תצפית זו עומדת בסתירה לסברה הרווחת לפיה צריכה גבוהה של שומן רווי מעלה את הסיכון ללקות במחלה זו.

הפרדוקס הישראלי הוא אחד מכמה "פרדוקסים" בקשר בין צריכת שומן לבין מחלות לב. הידוע בהם הוא הפרדוקס הצרפתי. ישנם תזונאים שפרסמו שהמסקנה משני הפרדוקסים היא שיש להימנע מצריכת , כגון שמן מחמניות, כותנה, סויה, ותירס.

המונח נטבע בשנת 1996 במאמר מדעי מאת דניאל ים, אברהם אלירז ואליוט ברי. לפיהם ייתכן כי שכיחות המחלות נגרמה מצריכת מרובה של שומן רב-בלתי רווי מסוג אומגה 6.

==הערות שוליים==

קטגוריה:ישראל: בריאות ורפואה
ישראלי
קטגוריה:קצרמר ישראל
פרדוקס ישראלי
קטגוריה:אפידמיולוגיה
קמיקי הצווארון

קמיקי בארגנטינה
קמיקי הצווארון או קמיקי דרומי (שם מדעי: Chauna torquata) הוא מין של דמוי אווז גדול החי בטבע בביצות, שפכי נהר וגדות יערות באמריקה הדרומית. הוא שייך למשפחה ייחודית שנקראת משפחת הקמיקיים וקרובי משפחתו הם הקמיקי המצויץ והקמיקי המקרין.

הקמיקי חי דרומה מעט מקרוב משפחתו באזור דרום ברזיל, דרום פרו, דרום מזרח בוליביה, פרגוואי, אורוגוואי וצפון ארגנטינה. הוא נפוץ בעיקר בין הביצות ויש לו קרומי שחייה אך הוא אינו יכול לשחות.

הקמיקי הוא עוף גדול שאורכו 81-95 ס"מ ומשקלו 3-5 ק"ג והוא גדול מקרובו הצפוני. מוטת הכנפיים באורך של 170 ס"מ בממוצע. הוא בעל נוצות אפורות וראש אדום בוהק עם כתר אפור של נוצות על הראש. הצוואר לבן עם פס עבה שחור ושאר הגוף אפור כהה כשהרגליים הארוכות ורודות. הוא חי בעיקר על הקרקע בין הביצות מחפש מזון בין צמחי המים. הוא אינו נוטה לשחות אך יכול לעוף להגנה מטורפים. עוד הגנה שלו הם זוג הגדילים המוסתרים שבין כנפיו. 

הקמיקי נוטה לחיות בחבורות אך מחפש את מזונו לבד. הוא נפוץ לאורך טווח מחייתו ולא נשקפת לו סכנה.

מזונו העיקר הוא צמחי מים, עלים וזרעים ורק לעיתים נדירות הוא מגוון בבעלי חיים קטנים.

==קישורים חיצוניים==

* [http://neotropical.birds.cornell.edu/portal/species/overview?p_p_spp=63956 קמיקי הצווארון בneotropical.birds]

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1816
קטגוריה:טקסונים שתוארו בידי לורנץ אוקן
קטגוריה:קמיקיים
קטגוריה:ארגנטינה: עופות
קמיקי מצויץ

קמיקי מצויץ או קמיקי צפוני (שם מדעי: Chauna chavaria) הוא מין של דמוי אווז גדול החי בטבע בביצות של צפונה של אמריקה הדרומית. הוא שייך למשפחה ייחודית שנקראת משפחת הקמיקיים וקרובי משפחתו הם קמיקי הצווארון והקמיקי המקרין.
== מאפיינים ==
קמיקי זה נפוץ בטבע רק בקולומביה בצ'וקו, אנטיוקיה, קורדובה, סוקרה, בוליבר, מגדלנה, סנטנדר וססאר, ובוונצואלה בסוליה, מרידה וטרוחיו. הוא נפוץ בעיקר בביצות ובקצוות היערות הגדולים.

הקמיקי מזכיר את קמיקי הצווארון הנפוץ יותר ודומה לו מאוד. אורכו הממוצע 88 ס"מ ומשקלו 3.5 ק"ג. הוא בעל נוצות אפורות ובין הכנפיים מסתתרים טפרים ננסיים, ראש אדום בוהק עם צוואר ארוך ושחור. הרגליים הוורודות בעלי קרומי שחייה קטנים שאינם משמשים לשחייה והמקור קטן. כפי ששמו מרמז הוא בעל ציצת ראש אפורה-לבנה הפונה אחורה.

הקמיקי חי בביצות וניזון מצמחי מים. הנקבה מקננת בין צמחי המים ומטילה ביצים מוסווים וכשהאפרוחים בוקעים הם יכולים מיד להתרוצץ. למרות קרבתו המשפחתית לברווזים הוא אינו יודע לשחות, אך יכול לעוף הרחק בעת סכנה מטורפים.

קמיקי זה נמצא בסיכון בטבע עקב פגיעה באזורי מחייתו, אך הוא נפוץ בגני חיות רבים בעולם.

==קישורים חיצוניים==

* [http://neotropical.birds.cornell.edu/portal/species/overview?p_p_spp=64116 קמיקי מצוייץ], באתר neotropical.birds

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:קמיקיים
קטגוריה:בעלי חיים שתוארו ב-1766
קטגוריה:ונצואלה: עופות
קמיקי מקרין

קמיקי מקרין (שם מדעי: Anhima cornuta) הוא מין עוף ביצה החי בטבע בדרום אמריקה. הוא שייך לסדרת האווזאים ולמשפחת הקמיקיים והיא המין היחיד בסוגו.

==מאפיינים==
אורך הקמיקי 84–95 ס"מ ומשקלו 3.5 ק"ג. הוא בעל ראש וצוואר שחורים וחזה בעל נוצות לבנות מפוספסות מעט. הגוף והכנפיים חומים והבטן לבנה. על ראשו יש כתר שבקצהו קרן קטנה, שנתנה לו את שמו, והיא מחוברת באופן רופף לגולגולת. הוא בעל עיניים צהובות, מקור קטן וקרומי שחייה קטנים בין רגליו. הוא גם בעל זיזי טפרים קטנים הנחבאים על הכנפיים, תופעה נדירה אצל עופות. באופן כללי הקמיקי מזכיר במראהו תרנגול או שכווי, יותר מאשר אווז.

בזמן החיזור הוא קורא קריאות רמות מאד, תוך שהוא עף, קופץ ורוקע ברגליו.

הקמיקי חי בטבע בביצות ויערות דרום אמריקה בקולומביה, ונצואלה, ברזיל, בוליביה, פרו, אקוודור, סורינאם, גויאנה וגינאה הצרפתית ובעבר הוא חי גם בטרינידד וטובגו. הוא צמחוני וניזון בעיקר מצמחי ביצות.

הוא נפוץ בין צמחי מים בביצות ובונה קן ליד המים כמו רוב האווזים. הנקבה מטילה שלוש ביצים חומות ומסווה אותן. כאשר האפרוח<nowiki/>ים בוקעים הם כמעט עצמאיים ויכולים ללכת בעצמם.

==ראו גם==
*קמיקי מצוייץ
*קמיקי הצווארון
==קישורים חיצוניים==

* [http://neotropical.birds.cornell.edu/portal/species/overview?p_p_spp=63796 קמיקי מקרין באתר neotropical.birds]
משפחת קמיקים ב[[פרו.]]
== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:קמיקיים
קטגוריה:עופות יחידים בסוגם
קטגוריה:בעלי חיים שתוארו ב-1766
קטגוריה:ברזיל: עופות
טינמו פטגוני

טינמו פטגוני (שם מדעי: Tinamotis ingoufi) הוא מין ממשפחת הטינמיים, שהם קרובי משפחה רחוקים של היענים וחיים רק בדרום אמריקה. טינמו זה שונה מקרובי משפחתו המקורקעים בכך שהוא יודע לעוף, אך צריך להתאמץ בשביל כך ובאופן כללי מעדיף לרוץ במהירות להגנתו והוא בעל רגליים ארוכות וחזקות לעשות זאת. קרוב משפחתו היחיד לסוג הוא טינמו הפונה החי באותם אזורים.

אורכו של הטינמו 35 ס"מ והוא בעל נוצות אפורות-שחורות עם גרון וראש לבנים המפוספסים בפסים חומים לאורכם עד אזור העיניים והמקור צהוב. החזה אדמוני מעט, הבטן בצבע קינמון והרגליים חומות כהות.

הטינמו הפטגוני, כמו קרובו טינמו הפונה הוא אוכל צמחים קטנים כמו עלים, ניצני פרחים, זרעים וגבעולים וכן פירות והוא מגוון בחרקים ויצורים קטנים אחרים שהוא מוצא. הם מקננים על הקרקע בקן מוסווה בין השיחים או העשבים והזכר הוא המטפל בביצים ודוגר עליהם בין שבועיים לשלושה עד לבקיעתם. הטינמואים הצעירים יכולים לרוץ מיד עם בקיעתם ולדאוג לעצמם והם גדלים במהירות.

הם חיים בטבע בארגנטינה ובצ'ילה בערבות עשב ממוזגות בטווח 200–800 מ', הרבה יותר נמוך מקרוביהם. הם חיים גם בסוואנות פתוחות אך לא בתוך היער. תפוצתם נרחבת והם אינם בסכנה.

==קישורים חיצוניים==

== הערות שוליים ==

קטגוריה:בעלי חיים שתוארו ב-1890
קטגוריה:טקסונים שתוארו בידי אמיל אוסטל
קטגוריה:טינמאים
קטגוריה:ארגנטינה: עופות
קטגוריה:עופות הפמפס
טינמו הפונה

טינמו הפונה (שם מדעי: Tinamotis pentlandii) הוא מין ממשפחת הטינמיים, שהם קרובי משפחה רחוקים של היענים וחיים רק באמריקה הדרומית. בניגוד לקרובי משפחתו הטינמו מסוגל לעוף, אך צריך להתאמץ לשם כך, ובאופן כללי מעדיף לרוץ במהירות להגנתו, והוא בעל רגליים ארוכות וחזקות המאפשרות זאת. המין היחיד השייך לאותו סוג הוא טינמו פטגוני החי באותם אזורים. שמו המדעי מנציח את המדען האירי ג'וזף ברקלי פנטלנד.

אורכו הממוצע של הטינמו עד 41 ס"מ והוא בעל נוצות עליונות חומות עם נקודות לבנות על פניהם והחזה כחול-אפור כשהבטן אדמונית. הראש לבן עם פסים שחורים והרגליים ארוכות. הטינמו מזכיר מאוד שליו גדול בעל רגליים ארוכות.

הטנמו חי בערבות עשב צחיחות או כרי דשא המכונים "פונה" (ומכאן שמו) עד לגובה 4,000 מ'. הוא נפוץ במדינות פרו, צפון-מזרח ארגנטינה, צפון בוליביה וצפון צ'ילה באזורים טרופיים וסובטרופיים.

הוא נפוץ למדי בטבע ותחום אוכלוסייתו מגיע ל-590,000 קמ"ר.

==קישורים חיצוניים==

== הערות שוליים ==

קטגוריה:בעלי חיים שתוארו ב-1837
קטגוריה:טקסונים שתוארו בידי ניקולס אילוורד ויגורס
קטגוריה:טינמאים
קטגוריה:ארגנטינה: עופות
טינמו מצויץ עדין

טינמו מצויץ עדין (שם מדעי: Eudromia elegans) הוא עוף דרום אמריקאי השייך לקבוצת עופות פרימיטיבית המקורבת ליענאים ומכונה טינמאים. הטינמו הוא עוף שוכן קרקע המזכיר שליו גדול בצורתו ומגיע לאורך 39–41 סנטימטרים ולמשקל 400–800 גרם.
== מאפיינים ==
לטינמו מצויץ עדין גוף מעוגל בצבע אפור מקווקו בשחור והראש אפור בעל שני פסים לבנים לצד המקור האפור-חיוור וכתר שחור על הראש. הטינמו מצוי בטבע בעיקר בערבות העשב הגדולות של צ'ילה וארגנטינה ומצוי בגבהים של עד 2,500 מ' וגם באזורים חקלאיים.

הוא שוכן קרקע וניזון מצמחים, זרעים ופרוקי רגליים קטנים שהוא מוצא ובקיץ הם ניזונים כמעט לגמרי על חרקים. הנקבה מקננת בין שיחים קטנים ומטילה 2–3 ביצים. האפרוחים יכולים לרוץ מרגע בקיעתם מהביצים ולרוץ והטינמואים אינם יודעים לעוף אלא לרוץ כמו יענים מטורפים כמו הפומה, דוב המשקפיים ושועלים, אך עלולים להיתפס על ידי עופות דורסים.

== תת-מינים ==
*E. e. elegans
*E. e. intermedia
*E. e. magnistriata
*E. e. riojana
*E. e. albida
*E. e. multiguttata
*E. e. devia
*E. e. patagonica
*E. e. numida
*E. e. wetmorei

== גלריה ==
 <gallery mode=packed>
Eudromia elegans qtl1.jpg
Tinamou, Elegant-crested2.jpg
Eudromia elegans -Tracy Aviary, Salt Lake City, Utah, USA-8a.jpg
Crested Tinamou Bronx Zoo.JPG
Elegant Crested Tinamou (Eudromia elegans) (15953728501) 2.jpg
</gallery>

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1832
קטגוריה:טקסונים שתוארו בידי איזידור ז'ופרואה סנט-אילר
קטגוריה:טינמאים
קטגוריה:ארגנטינה: עופות
קטגוריה:עופות הפמפס
טינמו אדום-כנף דרומי

טינמו אדום-כנף דרומי או אִינַמְבּוּ (שם מדעי: Rhynchotus rufescens) הוא מין ממשפחת הטינמיים שהם קרובי משפחה רחוקים של היענים וחיים רק בדרום אמריקה.
== מאפיינים ==
הטינמו כשמו בעל כנפיים אדומות-בהירות עם כתמים שחורים עליהם. הוא אינו יכול לעוף וחי בטבע בערבות העשב בדרום מזרח ברזיל, מזרח פרגוואי, צפון מזרח פרו, בוליביה ומזרח ארגנטינה.

ממדים: אורכו של הטינמו 40-41 ס"מ ומשקלו עד 930 גרם. הוא בעל מקור קטן ורגליים ארוכות העוזרות לו לרוץ מהר ברחבי הערבות.

תפוצה:הוא נפוץ בערבות עשב גבוהות ויבשות עד גובה 2,500 מ', אך גם באזורים נמוכים יותר שם הוא חי במישורים לחים וביצות שונות. הוא אינו חי ביערות צפופים.

מזון:הטינמו ניזון מחרקים ויצורים קטנים נוספים, זרעים, פירות ועלים. הוא יכול לגרום בלהקות גדולות נזקים כלכליים לשדות שבאזור חיותו כשהוא ניזון מדגנים, אורז ובוטנים בעיקר אך גם על חרקים מזיקים.

הטינמו ניצוד על ידי התושבים המקומיים הן בשביל בשרו והן בגלל הנזק שהוא גורם. עקב כך חלה ירידה במספרם באזורים אנושיים ויותר באזורי שדות רחוקים מגידולים אנושיים. עם זאת הם אינם בסכנת הכחדה.

== תת-מינים ==
*R. r. rufescens - מצוי במרבית השטח של התפוצה מדרום פרו עד צפון ארגנטינה
*R. r. catingae - מצוי במרכז וצפון ברזיל
*R. r. pallescens - מצוי בצפון ארגנטינה מפורמוסה עד לריו נגרו

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1815
קטגוריה:טינמאים
קטגוריה:ברזיל: עופות
קטגוריה:עופות הפמפס
קטגוריה:טקסונים שתוארו בידי קונרד יאקוב טמינק
אנפת לילה אמריקאית

אנפת לילה אמריקאית (שם מדעי: Nyctanassa violacea) היא מין של אנפה החיה באמריקה הצפונית, המרכזית והדרומית. אנפה זו אינה קרובה לאנפת הלילה המצויה והיא היחידה בסוגה לאחר שמין נוסף בסוג - אנפת ברמודה - נכחד.
== מאפיינים ==
אורכה של האנפה 61 ס"מ ומשקלה 625 גרם בממוצע. היא בעלת כתר צהוב ארוך מעל ראשה השחור ו"מסיכה" לבנה על עיניה האדומות. המקור גדול והצוואר קצר יחסית לאנפה. הגוף אפור וברגליה קרומי שחייה.

האנפה חיה באזורים טרופיים הקרובים למים מתוקים וגם מלוחים ובביצות שונות לאורך אמריקה. חלק מהאוכלוסיות בצפון אמריקה, שם החורף קשה, נודדות למרכז אמריקה ואיי הודו המערבית. אחרים חורפים באגמים הגדולים או במדינת אונטריו. הן חיות בביצות ונמצאות על הקרקע או על עצים, שם הן מקננות בלהקות גדולות. הן גם מדשדשות במים ושולות משם את טרפן.

מזונן של האנפות כולל דגים, סרטנים, רכיכות, צפרדעים ודו-חיים נוספים ויצורי יבשה כמו יונקים קטנים, לטאות, נחשים וחרקים גדולים. הן מתמקמות במארב, צדות בזריזות את הטרף ובולעות אותו מיד. כפי שמשתמע משמן הן צדות בעיקר בלילה.

==קישורים חיצוניים==

* [http://www.nhptv.org/natureworks/yellowcrownednighttheron.htm אנפת לילה אמריקאית], ב-nhptv
אנפת לילה אמריקנית בתעופה.

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:אנפתיים
קטגוריה:עופות יחידים בסוגם
קטגוריה:ונצואלה: עופות
קטגוריה:אקוודור: עופות
קטגוריה:פנמה: עופות
קטגוריה:ארצות הברית: עופות
קטגוריה:בעלי חיים שתוארו ב-1758